b'\n_START_ARTICLE_\nKadotetut enkelit\n_START_PARAGRAPH_\nKadotetut enkelit (Lost Angels) on Michael Wellerin kirjoittama elokuva vuodelta 1989. Elokuvassa n\xc3\xa4yttelev\xc3\xa4t Donald Sutherland,\xc2\xa0Amy Locane sek\xc3\xa4 Beastie Boys -yhtyeen Adam Horovitz ensimm\xc3\xa4isess\xc3\xa4 elokuvaroolissaan. Noin 116-minuuttisen elokuvan on ohjannut Hugh Hudson.\n_START_SECTION_\nJuoni\n_START_PARAGRAPH_\nTavallisen amerikkalaisperheen poika Tim vied\xc3\xa4\xc3\xa4n tytt\xc3\xb6yst\xc3\xa4vineen yksityiseen psykiatriseen sairaalaan heid\xc3\xa4n jouduttuaan ongelmiin kotikaupungissaan. Tim on aluksi h\xc3\xa4mmentynyt, mutta pian h\xc3\xa4n yst\xc3\xa4vystyy tohtori Charlesin (Sutherland) kanssa, jolla tuntuu olevan omiakin ongelmia selvitett\xc3\xa4v\xc3\xa4n\xc3\xa4.'